ZurichNLP/romansh-municipal-text-corpus huggingface dataset:
Rumantsch: conceder in credit d'impegn ell'altezia da CHF 5.65 miu. per la cumpra dalla parcella nr. 485 el quartier center dalla staziun (areal Maissen) per mauns dalla votaziun all'urna;
Deutsch: Gewährung eines Verpflichtungskredits in der Höhe von CHF 5.65 Mio. für den Erwerb der Parzelle Nr. 485 des Quartiers Zentrum Bahnhof (Areal Maissen) zuhanden der Urnen-abstimmung;
Rumantsch: Messadi davart contribuziun e garanzia da deficit per la construcziun d'in niev plaz da ballapei artificial sin igl areal da sport e temps liber Fontanivas a Glion
Deutsch: Botschaft betreffend Beitrag und Defizitgarantie zur Erstellung eines Kunstrasenfussballplatzes auf dem Sport- und Freizeitareal Fontanivas in Ilanz
Rumantsch: Igl areal Fontanivas a Glion ei gia oz in liug cun differentas purschidas da sport ed il Paradiswäldli vala sco zona da recreaziun locala. Il svilup digl areal Fontanivas a Glion ei vegnius prius a maun il fevrer 2023. Sco basa valevan las stentas duront ils onns 2009 entochen 2013 dalla gruppa d'interess «IG Kunstrasenfeld», ella quala Roman Cantieni (anteriur cusseglier dil marcau da Glion ed anteriur suprastont dalla vischnaunca Ilanz/Glion) ei staus involvaus. Il 2013 ha Roman Cantieni redegiu ella funcziun sco cusseglier dil marcau da Glion in concept da sport e da temps liber per la Surselva centrala. Ins parteva dil pugn da vesta d'ina planisaziun regiunala.
Deutsch: Das Gebiet Fontanivas in Ilanz ist bereits heute Standort verschiedener Sportangebote, und das Paradiswäldli gilt als Naherholungsgebiet. Die Weiterentwicklung des Areals Fontanivas in Ilanz wurde im Februar 2023 angegangen. Als Grundlage galten die Bestrebungen im Zeitraum von 2009 bis 2013 der IG Kunstrasenfeld, in welcher Roman Cantieni (ehemaliger Stadtrat von Ilanz und ehemaliges Mitglied des Gemeindevorstands von Ilanz/Glion) involviert war. Im 2013 ver-fasste Roman Cantieni in der Funktion als Stadtrat von Ilanz ein Sport- und Freizeitkonzept für die mittlere Surselva. Es wurde von einer regionalen Planung ausgegangen.
Rumantsch: Il 2022 han Anina Camenisch e Celine Deplazes, omisduas emprendistas dall'administraziun communala Ilanz/Glion, el rom dad ina lavur da scola el tierz onn d'emprendissadi redegiu in rapport cun il tetel «Lavur tier il concept da temps liber e da sport, problematica dall'economia da menaschi», sebasond sin il concept da sport e temps liber da Roman Cantieni denter auter cun ina part d'intervesta. En quei connex ein representantas e representants d'uniuns e giuvenils vegnir dumandai.
Deutsch: Im 2022 verfassten Anina Camenisch und Celine Deplazes, beides Lernende der Gemeindever-waltung Ilanz/Glion, im Rahmen einer schulischen Arbeit im dritten Lehrjahr einen Bericht un-ter dem Titel «Arbeit zum Freizeit- und Sportstättenkonzept, Betriebswirtschaftliche Problem-stellung», aufbauend auf das Sport- und Freizeitkonzept von Roman Cantieni u. a. mit einem Interview-Teil. Dabei wurden in diesem Rahmen Vereinsvertretende und Jugendliche befragt.
Rumantsch: Cun igl engaschament da Tara Meier sco coordinatura da sport ha saviu vegnir scaffiu ina basa impurtonta per la coordinaziun dallas purschidas da sport. Tara Meier ei vegnida incumbensada cun l'elaboraziun d'in «Concept da moviment e sport per la vischnaunca Ilanz/Glion» sco basa per installar ed implementar ina reit locala da moviment e sport (LBS). Quei concept da moviment e sport fuorma medemamein la basa per la planisaziun d'investiziuns a media vesta el sectur dall'infra¬structura.
Deutsch: Mit der Anstellung von Tara Meier als Sportkoordinatorin konnte eine wichtige Grundlage für die Koordination der Sportangebote geschaffen werden. Tara Meier wurde mit der Erarbeitung eines «Bewegungs- und Sportkonzepts für die Gemeinde Ilanz/Glion» als Grundlage für den Auf-bau und die Implementierung eines lokalen Bewegungs- und Sportnetzes (LBS) beauftragt. Die-ses Bewegungs- und Sportkonzept bildet ebenfalls die Grundlage für die mittelfristige Investiti-onsplanung im Bereich Infrastruktur.
Rumantsch: Igl areal Fontanivas a Glion duei vegnir duvraus a liunga vesta per las suandontas disciplinas da sport: beachvolleyball, ballapei, jogging, pumptrack (skate, velo, etc.), senudar, tennis e velo.
Deutsch: Das Areal Fontanivas in Ilanz soll langfristig für folgende Sportarten genutzt werden können: Beachvolleyball, Fussball, Jogging, Pumptrack (Skate, Velo, etc.), Schwimmen, Tennis und Velo.
Rumantsch: L'uniun «a Glion» ch'ei vegnida fundada igl atun 2021 ha la finamira da planisar e sustener projects ed ideas innovativs els secturs da sport, cultura e temps liber a Glion. Il «Pumptrack a Glion» duei esser ina zona da sentupar per giuven e vegl. La realisaziun succeda entras l'uniun «a Glion» ed ei planisada naven digl atun 2024. La vischnaunca metta a disposiziun la surfatscha corrispundenta. Il percuors dil pumptrack ed igl imlont planisau ein fetg attractivs. Sper il percuors ei era in liug da recreaziun per sefermar e ruassar cun ina staziun da reparatura per velos previus.
Deutsch: Der im Herbst 2021 gegründete Verein «a Glion» hat sich zum Ziel gesetzt, innovative Projekte und Ideen in den Bereichen Sport, Kultur und Freizeit in Ilanz zu planen und umzusetzen. Der «Pumptrack a Glion» in Ilanz soll eine Begegnungszone für Jung und Alt sein. Die Realisierung erfolgt durch den Verein «a Glion» und ist ab Herbst 2024 geplant. Die Gemeinde stellt die entsprechende Fläche zur Verfügung. Der Parcours des Pumptracks ist sehr attraktiv und die geplante Anlage ansprechend. Ebenfalls wird ein Aufenthaltsbereich fürs Verweilen mit einer Veloreparaturstation vorgesehen.
Rumantsch: Ils cuosts totals per la construcziun dil «Pumptrack a Glion» muntan a rodund CHF 375'000.00. Per la finanziaziun dil pumptrack ein differentas interpresas, organisaziuns, fundaziuns, fauturs ed ulteriuras persunas vegnidas dumandadas. Actualmein marscha aunc l'acziun da crowdfunding sin la plattafuorma dalla Banca Raiffeisen Surselva (www.lokalhelden.ch/aglion). Entochen oz ein contribuziuns da totalmein rodund CHF 150'000.00 entradas. La suprastonza communala Ilanz/Glion ha concediu ina contribuziun da CHF 75'000.00 ed ina garanzia da deficit da CHF 25'000.00. Aschia san l'ulteriura planisaziun e las empremas surdadas da lavur vegnir persequitadas.
Deutsch: Die Gesamtkosten für die Erstellung des «Pumptracks a Glion» in Ilanz betragen gerundet CHF 375'000.00. Für die Finanzierung des Pumptracks wurden verschiedene Unternehmungen, Organisationen, Stiftungen, Gönner und weitere Personen angefragt. Aktuell läuft noch das Crowdfunding auf der Plattform der Raiffeisenbank Surselva (www.lokalhelden.ch/aglion). Bis zum heutigen Zeitpunkt sind Beiträge von gesamthaft rund CHF 150'000.00 eingegangen. Der Gemeindevorstand Ilanz/Glion hat einen Beitrag von CHF 75'000.00 und eine Defizitgarantie von CHF 25'000.00 gesprochen. Dadurch können die weitere Planung und erste Arbeitsvergaben weiterverfolgt werden.
Rumantsch: Il parlament communal Ilanz/Glion ha concediu a caschun dalla sesida dils 25 d'october 2023 in credit d'impegn da brutto CHF 350'000.00 per la construcziun d'in implont da skate sin igl areal da sport e temps liber Fontanivas a Glion. Quei implont da skate vegn construius ensemen cun il pumptrack, il qual vegn planisaus dall'uniun «a Glion». Muort il diever dil plaz da trenament existent per il pumptrack ed igl implont da skate, ei l'uniun da ballapei US Schluein Glion dependenta dalla construcziun d'in plaz da ballapei artificial. Il plaz da ballapei planisau ha dimensiuns pli grondas e sa vegnir duvraus a moda pli intensiva ch'in plaz da ballapei natiral.
Deutsch: Das Gemeindeparlament Ilanz/Glion hat anlässlich der Sitzung vom 25. Oktober 2023 für die Erstellung einer Skateanlage auf dem Sport- und Freizeitareal Fontanivas in Ilanz einen Verpflich-tungskredit von brutto CHF 350'000.00 gesprochen. Diese Skateanlage wird zusammen mit dem Pumptrack, welcher vom Verein «a Glion» geplant wird, erstellt. Aufgrund der Nutzung des be-stehenden Trainingsplatzes für den Pumptrack und die Skateanlage ist der Fussballverein US Schluein Ilanz auf die Errichtung eines Kunstrasenfussballfeldes angewiesen. Das geplante Fuss-ballfeld verfügt über grössere Dimensionen und kann intensiver genutzt werden als ein Naturra-senfussballfeld.
Rumantsch: Ils singuls projects dependan directamein in da l'auter. Ina gronda part dils cuosts d'investiziun vegn finanziada dallas uniuns pertuccadas. Tier ina realisaziun communabla dils projects d'infrastructura da sport san sinergias, en special en connex cun l'installaziun da lingias ni ulteriuras lavurs da construcziun, vegnir tratgas a nez.
Deutsch: Die einzelnen Projekte stehen in direkter Abhängigkeit zueinander. Ein grosser Teil der Investi-tionskosten wird durch die beteiligten Vereine finanziert. Bei einer gemeinsamen Realisierung der Sportinfrastrukturprojekte können Synergien, insbesondere in Bezug auf die Erstellung von Leitungen oder weiteren Bauarbeiten, genutzt und Kosteneinsparungen erzielt werden.
Rumantsch: Suenter discussiuns intensivas cun l'uniun da ballapei US Schluein Glion han ins decidiu da planisar in plaz da ballapei artificial sin il plaz existent natural. L'US Schluein Glion s'engascha fermamein ella promoziun dils affons e dils giuvenils. In plaz da ballapei artificial sa vegnir duvraus pli intensivamein ch'in tal cun pastget natural. Quel vegn ad haver dimensiuns pli grondas e cumpensar aschia il plaz da trenament che vegn duvraus per il pumptrack ed igl implont da skate. Ultra da quei trenescha l'uniun da ballapei actualmein a Cuera ed a Domat duront ils meins d'unviern. In plaz da ballapei cun pastget artificial lubescha all'uniun da trenar igl entir onn a Glion.
Deutsch: Nach einem regen Austausch mit dem Fussballverein US Schluein Ilanz wurde die Planung eines Kunstrasenfussballfeldes auf dem bestehenden Naturrasenfussballfeld angegangen. Die US Schlu-ein Ilanz ist in der Ausbildung von Kindern und Jugendlichen sehr engagiert. Ein Kunstrasenfuss-ballfeld erlaubt eine intensivere Nutzung als bei einem Naturrasen. Durch die grösseren Dimen-sionen kann der Wegfall des Trainingsplatzes kompensiert werden. Zudem wird derzeit in den Wintermonaten im Chur und Domat/Ems trainiert. Mit der Errichtung eines Kunstrasenfussball-feldes kann ganzjährig in Ilanz trainiert werden.
Rumantsch: La surfatscha da giug sa vegnir duvrada igl entir onn a moda intensiva e caschuna considerablamein pli paucs cuosts da manteniment che surfatschas da pastget natural. La repartiziun dils cuosts da manteniment denter la vischnaunca Ilanz/Glion e l'uniun da ballapei US Schluein Glion ei da reglar en in contract. Muort la regulaziun dallas relaziuns da proprietad sa il contract existent vegnir adattaus, aschia ch'ils cuosts annuals da rodund CHF 40'000.00 per il manteniment dil pastget natural crodan naven. Il diever entras la scola Ilanz/Glion sco era la scola da talents Surselva ei da reglar da niev.
Deutsch: Die Spielfläche ist ganzjährig intensiv nutzbar und verursacht deutlich weniger Unterhaltskosten als Naturrasenflächen. Die Aufteilung der Unterhaltskosten zwischen der Gemeinde Ilanz/Glion und dem Fussballverein US Schluein Ilanz ist in einem Vertrag zu regeln. Aufgrund der Regelung der Eigentumsverhältnisse kann der bestehende Vertrag angepasst werden, so dass die jährli-chen Kosten von rund CHF 40'000.00 für den Unterhalt des Naturrasens wegfallen. Die Nutzung durch die Schule Ilanz/Glion wie auch Talentschule Surselva ist neu zu regeln.
Rumantsch: In pastget artificial modern caschuna buca dapli blessuras allas giugaduras ed als giugadurs. Ins sto buca temer pli da s'arsentar ni sesgriflar. Quei ei savens stau il cass sin pastgets artificials dall'emprema generaziun. La dimensiun planisada dil plaz da ballapei artificial lubescha da dar giugs entochen la secunda ligia. Oriundamein era previu che giugs entochen l'emprema ligia duein esser lubi. Quei engrondiment fuss staus colligiaus cun ulteriuras cundiziuns e cuosts. Perquei ei ussa previu ina dimensiun adequata cun ina megliera orientaziun al nivel da giug pusseivel. L'illuminaziun dil plaz da ballapei artificial vegn medemamein renovada. Sin fundament dalla tecnologia da LED san il consum d'electricitad ed ils cuosts d'energia vegnir sbassai considerablamein. Plinavon vegn il plaz da ballapei illuminaus meglier e pli precis. Aschia sa era l'illuminaziun dil contuorn vegnir reducida.
Deutsch: Ein moderner Kunstrasen führt zu keiner erhöhten Verletzungsgefahr für die Spieler. Verbren-nungen und Schürfungen, wie sie bei Kunstrasen der ersten Generation häufig vorkamen, gehö-ren der Vergangenheit an. Die geplante Dimension des Kunstrasenfussballfeldes soll Spiele bis zur 2. Liga erlauben. Ursprünglich war vorgesehen, dass Spiele bis zur 1. Liga erlaubt sein sollen. Dieser Ausbau wäre mit weiteren Auflagen und Kosten verbunden gewesen. Deshalb ist nun eine zweckmässige Dimension mit einer besseren Ausrichtung auf das mögliche Spielniveau vor-gesehen. Die Beleuchtung des Kunstrasenfussballplatzes wird ebenfalls erneuert. Dadurch kön-nen aufgrund der LED-Technologie der Stromverbrauch und die Energiekosten deutlich gesenkt werden. Zudem erfolgt eine bessere und gezieltere Ausleuchtung des Fussballfeldes. Dadurch kann auch die Beleuchtung der umliegenden Gebiete reduziert werden.
Rumantsch: Ils cuosts per la construcziun dil plaz da ballapei artificial muntan a CHF 1'720'000.00. En quei connex san ins quintar cun ina contribuziun ord il fond da sport sco era cun ina contribuziun cantunala dil CISIC (KASAK). La damonda per la registraziun dil plaz da ballapei artificial sco implont CISIC d'impurtonza regiunala ei vegnida inoltrada ad igl uffeci per economia e turissem Grischun. Il concept per implonts da sport d'impurtonza cantunala (CISIC GR) ei vegnius approbaus dalla regenza ils 25 d'october 2016. Finamira principala dil CISIC ei da promover sistematicamein in'infrastructura da sport che satisfa als basegns el cantun Grischun e da risguardar ils interess dalla promoziun dil sport (trenament e concurrenza) sco era dil svilup economic (attractivitad dil liug e turissem). Cun il CISIC duei ultra da quei vegnir persequitada la finamira d'impunder en moda optimala las resursas che stattan a disposiziun e da nezegiar sinergias. En special duein implonts da sport existents vegnir occupai aschi bein sco pusseivel avon ch'ei vegn realisau engrondiments ni novs stabiliments.
Deutsch: Die Kosten für die Errichtung des Kunstrasenfussballfeldes betragen CHF 1'720'000.00. Dabei kann mit einem Beitrag aus dem Sportfonds sowie einem KASAK-Kantonsbeitrag gerechnet wer-den. Das Gesuch um Aufnahme des Kunstrasenfussballfeldes als KASAK-Anlage von regionaler Bedeutung wurde dem Amt für Wirtschaft und Tourismus Graubünden (AWT) eingereicht. Das Kantonale Sportanlagenkonzept Graubünden (KASAK GR) wurde am 25. Oktober 2016 von der Regierung genehmigt. Hauptziel des KASAK ist die gezielte Förderung einer bedürfnisgerechten Sportinfrastruktur im Kanton Graubünden, die Anliegen der Sportförderung (Training und Wett-kampf) sowie der Wirtschafts¬entwicklung (Standortattraktivität und Tourismus) berücksichtigt. Zudem soll mit dem KASAK das Ziel verfolgt werden, die zur Verfügung stehenden Ressourcen optimal einzusetzen und Synergien zu nutzen. Insbesondere sollen bestehende Sportanlagen bestmöglich ausgelastet werden, bevor Erweiterungen oder neue Anlagen realisiert werden.
Rumantsch: La damonda dall'uniun da ballapei US Schluein Glion per ina contribuziun ei gia vegnida annunziada a bucca duront ch'il credit d'impegn per igl implont da skate sin igl areal Fontanivas a Glion era tractandaus. Sin fundament dalla lescha davart la promoziun da sanadad, prevenziun e sport dalla vischnaunca Ilanz/Glion sa la vischnaunca conceder ina contribuziun alla realisaziun. Quei ei muort la summa d'investiziun en mintga cass necessari. La purtadra dil project ei denton l'US Schluein Glion. Ina gruppa da project corrispundenta ei gia vegnida installada.
Deutsch: Die Beitragsanfrage durch den Fussballverein US Schluein Ilanz wurde bereits mit der Behand-lung des Verpflichtungskredits für die Skateanlage auf dem Areal Fontanivas in Ilanz angekündigt. Die Gemeinde kann aufgrund des Gesetzes über die Förderung der Gesundheit, Prävention und Sport der Gemeinde Ilanz/Glion einen Beitrag für die Realisierung sprechen. Dies ist aufgrund der Investitionsbetrages zwingend notwendig. Die Trägerschaft des Projekts liegt jedoch bei der US Schluein Ilanz. Eine entsprechende Projektgruppe wurde bereits eingesetzt.
Rumantsch: La damonda per ina contribuziun cantunala da CISIC ed ina contribuziun dil fond da sport alla construcziun dil plaz da ballapei artificial Fontanivas a Glion ei gia vegnida examinada ella giunta da CISIC. Sin fundament dallas pretensiuns dil concept cantunal per implonts da sport e dalla promoziun dil fond da sport ei da vart dil cantun ina contribuziun da totalmein CHF 316'000.00 pusseivla. Davart l'altezia definitiva dallas contribuziuns vegn la regenza grischuna a decider.
Deutsch: Das Gesuch für einen KASAK-Kantonsbeitrag und einen Sportfondsbeitrag an den Bau des Kunst-rasenfussballplatzes Fontanivas in Ilanz wurde bereits im KASAK-Ausschuss geprüft. Aufgrund der Vorgaben des kantonalen Sportanlagenkonzepts und der Sportfondsförderung ist seitens des Kantons ein Beitrag von gesamthaft CHF 316'000.00 möglich. Über die definitive Beitragshöhe wird die Bündner Regierung entscheiden.
Rumantsch: Tenor il plan da finanziaziun ei ina contribuziun dalla vischnaunca da domicil Ilanz/Glion da CHF 600'000.00 previda. Per saver entscheiver cun las lavurs igl atun 2024 drovan ins ina garanzia da deficit supplementara da CHF 100'000.00. Quei per segirar la finanziaziun. La garanzia da deficit sa pér vegnir fatga valer cura ch'il quen final ei avon maun. Las vischnauncas dalla Regiun Surselva (supplementarmein era las vischnauncas da Flem e Trin) duein medemamein separticipar alla construcziun dil plaz da ballapei artificial cun ina contribuziun. Las damondas sedrezzan en special era allas vischnauncas dallas uniuns dalla gruppa d'interess «IG Team Surselva». L'US Schluein Glion ha creau ina clav da repartiziun corrispundenta. Dallas autras vischnauncas vegn spitgau rodund CHF 150'000.00.
Deutsch: Gemäss Finanzierungsplan ist ein Beitrag der Standortgemeinde Ilanz/Glion von CHF 600'000.00 vorgesehen. Damit mit den Arbeiten im Herbst 2024 begonnen werden kann, wird eine zusätzli-che Defizitgarantie von CHF 100'000.00 benötigt. Dies zur Absicherung der Finanzierung. Die Defizitgarantie kann erst nach Vorliegen der Schlussabrechnung geltend gemacht werden. Die Gemeinden der Region Surselva (zusätzlich auch die Gemeinden Flims und Trin) sollen sich ebenfalls mit einem Beitrag an die Erstellung des Kunstrasenfussballplatzes beteiligen. Die An-fragen richten sich insbesondere auch an die Gemeinden der Vereine der IG Team Surselva. Ein entsprechender Verteilschlüssel wurde seitens der US Schluein Ilanz erstellt. Von den anderen Gemeinden werden rund CHF 150'000.00 erwartet.
Rumantsch: Cun construir in plaz da ballapei artificial sin igl areal da sport e temps liber Fontanivas a Glion crodan ils cuosts annuals per la vischnaunca Ilanz/Glion da CHF 40'000.00 per il manteniment dil pastget natural. Calculau approximativamein sin la durada probabla da veta dil pastget artificial da 15 onns seresulta ina summa totala da CHF 600'000.00, tgei che corrispunda alla contribuziun dumandada alla vischnaunca da domicil. La renovaziun dil pastget artificial caschuna tenor las experientschas a Domat bia pli bass cuosts che la construcziun. Ultra da quei separticipescha il cantun era alla renovaziun futura dil pastget artificial (remplazzament dalla stresa la pli aulta).
Deutsch: Mit der Erstellung eines Kunstrasenfussballplatzes auf dem Sport- und Freizeitareal Fontanivas in Ilanz entfallen für die Gemeinde Ilanz/Glion die jährlichen Kosten von CHF 40'000.00 für den Unterhalt des Naturrasens. Hochgerechnet auf die zu erwartende Lebenserwartung des Kunstra-sens von 15 Jahren ergibt sich ein Gesamtbetrag von CHF 600'000.00, welcher dem ersuchten Beitrag der Standortgemeinde entspricht. Die Erneuerung des Kunstrasens führt aufgrund der Erfahrungen in Domat/Ems zu wesentlich tieferen Kosten als bei der Erstellung. Zudem beteiligt sich der Kanton ebenfalls an einer künftigen Erneuerung des Kunstrasens (Ersatz der obersten Schicht).
Rumantsch: Ella survesta dalla finanziaziun totala dall'infrastructura previda sin igl areal Fontanivas a Glion ei da veser che la vischnaunca vegn il futur a disponer dad indrezs top moderns. Quels indrezs vegnan per gronda part finanziai entras tiarzs. Quei ei d'engraziar dad ina vart agl engaschament dallas uniuns e da l'autra vart al sustegn generus dil cantun sco era dils ulteriurs donaturs (sponsurs, fundaziuns, persunas privatas, etc.).
Deutsch: Aus der Übersicht der Gesamtfinanzierung der vorgesehenen Sportinfrastruktur im Areal Fontanivas in Ilanz ist ersichtlich, dass die Gemeinde künftig über topmoderne Anlagen verfügen wird. Diese Anlagen werden grösstenteils durch Dritte finanziert. Dies ist einerseits dem Einsatz der Vereine zu verdanken und andererseits durch die grosszügige Unterstützung durch den Kan-ton sowie weitere Geldgeber (Sponsoren, Stiftungen, Private, etc.).
Rumantsch: Cun ina contribuziun da liug dalla vischnaunca Ilanz/Glion san las ulteriuras uniuns da ballapei dad Ilanz/Glion duvrar gratuitamein il plaz da ballapei artificial. Actualmein dispona l'US Rueun dad in'equipa activa. Ils responsabels dall'uniun da ballapei US Schluein Glion han gia signalisau che quei vegni risguardau. Las cundiziuns per l'utilisaziun digl indrez vegnan fixadas en in contract d'utilisaziun denter l'US Schluein Glion e la vischnaunca Ilanz/Glion. Las relaziuns da proprietad vegnan regladas en in contract per dretg da baghegiar. La suprastonza communala Ilanz/Glion ei responsabla per la realisaziun dalla basa da contract.
Deutsch: Mit einem Standortbeitrag der Gemeinde Ilanz/Glion kann die kostenlose Nutzung des Kunstra-senfussballplatzes durch die weiteren Fussballvereine von Ilanz/Glion ausbedungen werden. Aktuell verfügt der US Rueun über eine aktive Mannschaft. Die Verantwortlichen des Fussball-vereins US Schluein Ilanz haben bereits signalisiert, dass dies berücksichtigt wird. Die Bedingun-gen über die Nutzung der Anlage werden in einem Nutzungsvertrag zwischen die US Schluein Ilanz und der Gemeinde Ilanz/Glion festgehalten. Die Eigentumsverhältnisse werden in einem Baurechtsvertrag geregelt. Für die Umsetzung dieser Vertragsgrundlagen ist der Gemeindevor-stand Ilanz/Glion zuständig.
Rumantsch: In'infrastructura da sport adequata ed igl manteniment resp. engrondiment dallas purschidas da trenament ella regiun scaffescha per ils affons e per ils giuvenils bunas cundiziuns da rama pertuccont il svilup sportiv sco era social. Affons e giuvenils san trenar ella regiun e ston buca sviar sin purschidas a ni el contuorn da Cuera. La Surselva ha registrau e registrescha els davos onns adina puspei sportistas e sportists che san sedistinguer sin plaun naziunal ed internaziunal.
Deutsch: Eine angemessene Sportinfrastruktur und der Erhalt bzw. Ausbau der Trainingsangebote in der Region schafft für die Kinder und Jugendlichen gute Rahmenbedingungen in der sportlichen sowie sozialen Entwicklung. Kinder und Jugendliche können in der Region trainieren und müs-sen nicht auf Angebote in oder rund um Chur ausweichen. Die Surselva verzeichnete und ver-zeichnet in den letzten Jahren immer wieder Aushängeschilder, welche sich national wie auch international auszeichnen können.